open-index/open-wikipedia-markdown huggingface dataset:
Mirandela

**Mirandela** on Portugalin kunta Bragançan piirissä Norten hallintoalueella. Sen pinta-ala on noin 659 neliökilometriä ja väkiluku 21&nbsp;328 (vuonna 2022). Kunnan väestötiheys on siten 32,4 asukasta neliökilometrillä.

Mirandelan pormestari on sosialistisen puolueen Júlia Rodrigues. Kunnan juhlapäivä on 25. toukokuuta.

## Freguesiat

* Abambres
* Abreiro
* Aguieiras
* Alvites
* Avantos
* Avidagos
* Barcel
* Bouça
* Cabanelas
* Caravelas
* Carvalhais
* Cedães
* Cobro
* Fradizela
* Franco
* Frechas
* Freixeda
* Lamas de Orelhão
* Marmelos
* Mascarenhas
* Mirandela
* Múrias
* Navalho
* Passos
* Pereira
* Romeu
* São Pedro Velho
* São Salvador
* Suçães
* Torre de Dona Chama
* Vale de Asnes
* Vale de Gouvinhas
* Vale de Salgueiro
* Vale de Telhas
* Valverde
* Vila Boa
* Vila Verde

## Lähteet

## Aiheesta muualla

* Viralliset sivut
Torre de Moncorvo

**Torre de Moncorvo** on Portugalin kunta Bragançan piirissä Norten hallintoalueella. Sen pinta-ala on noin 532 neliökilometriä ja väkiluku 6&nbsp;763 (vuonna 2022). Kunnan väestötiheys on siten 12,7 asukasta neliökilometrillä.

Torre de Moncorvon pormestari on sosiaalidemokraattisen puolueen Nuno Gonçalves. Kunnan juhlapäivä on 19. maaliskuuta.

## Freguesiat
* Açoreira
* Adeganha e Cardanha
* Cabeça Boa
* Carviçais
* Castedo
* Felgar e Souto da Velha
* Felgueiras e Maçores
* Horta da Vilariça
* Larinho
* Lousa
* Mós
* Torre de Moncorvo
* Urrós e Peredo dos Castelhanos

## Lähteet

## Aiheesta muualla

*Viralliset sivut
Hämeen ammattikorkeakoulun opiskelijakunta

**Hämeen ammattikorkeakoulun opiskelijakunta (HAMKO)** on Hämeen ammattikorkeakoulussa toimiva ammattikorkeakoululain 42a§:n mukainen opiskelijakunta.

Opiskelijakunnan tehtävänä on valita opiskelijoiden edustajat ammattikorkeakoulun hallitukseen ja muihin monijäsenisiin toimielimiin. Lisäksi opiskelijakunnan tehtävänä on toimia jäsentensä yhdyssiteenä ja edistää opiskelijoiden aktiivista kansalaisuutta, opiskelijoiden yhteiskunnallisia, sosiaalisia ja henkisiä sekä opiskeluun ja opiskelijan yhteiskunnalliseen asemaan liittyviä pyrkimyksiä.

Opiskelijakunnan jäsenyys on vapaaehtoinen. Jäseniä opiskelijakunnalla on kaikilla paikkakunnilla, joissa ammattikorkeakoululla on toimipisteitä eli Forssassa, Riihimäellä, Valkeakoskella, Hämeenlinnassa, Tammelassa ja Hattulassa.

Opiskelijakunnan toimisto sijaitsee Hämeenlinnassa Hämeenlinnan korkeakoulukeskuksella, joka sijaitsee Visamäessä. Opiskelijakunta on valtakunnallisen Suomen opiskelijakuntien liitto - SAMOK ry:n jäsen.

Opiskelijakunta julkaisi vuosina 1998–2010 vähintään viidesti vuodessa ilmestynyttä HIILIHAMKO-lehteä. Vuonna 2013 HAMKO aloitti blogin julkaisemisen.

## Puheenjohtajat
Hämeen ammattikorkeakoulun opiskelijakunnan hallituksen puheenjohtajat:
* 10.12.1996 - 31.12.1997 Marjukka Mäkelä
* 1.1.1998 - 26.8.1998 Mari Alho
* 27.8.1998 - 31.12.1998 Jaani Turunen
* 1.1.1999 - 31.12.1999 Mikko Hautala
* 1.1.2000 - 31.5.2000 Jukka-Pekka Tolonen
* 1.6.2000 - 31.12.2000 Erla Boncamper
* 1.1.2001 - 30.9.2001 Satu Hietala
* 1.10.2001 - 31.12.2002 Urvelo Miettinen
* 1.1.2003 - 31.12.2003 Outi Nikkanen
* 1.1.2004 - 31.12.2004 Jouni Lehtinen
* 1.1.2005 - 31.12.2005 Paavo Raappana
* 1.1.2006 - 31.12.2006 Tanja Mattila
* 1.1.2007 - 31.12.2007 Okariina Rauta
* 1.1.2008 - 31.12.2008 Saku Jokisalo
* 1.1.2009 - 31.12.2009 Nina Viitanen
* 1.1.2010 - 31.12.2010 Pauliina Hirviniemi
* 1.1.2011 - 31.12.2011 Pauliina Hirviniemi
* 1.1.2012 - 31.12.2012 Anniina Sippola
* 1.1.2013 - 31.12.2013 Riku Kemppinen
* 1.1.2014 - 31.12.2014 Riku Kemppinen
* 1.1.2015 - 31.12.2015 Emma Heinänen 
* 1.1.2016 - 31.12.2016 Emma Kokkonen 
* 1.1.2017 - 31.12.2017 Sara Holm 
* 1.1.2018 - 31.12.2018 Liisa Hyytiäinen
* 1.1.2019- 31.12.2019 Maisa Koivisto
* 1.1.2020 - 31.12.2020 Sakari Vitikka
* 1.1.2021 - 31.12.2021 Jere Ojala
* 1.1.2022 - 31.12.2022 Aino Kouri
* 1.1.2023 - 31.12.2023 Aino Kouri
* 1.1.2024 - 31.12.2024 Henriikka Mastokangas
* 1.1.2025 - 31.12.2025 Juno Olkkola
* 1.1.2026 alkaen Silja Nyberg

## HAMKin kampusten opiskelijayhdistykset
* Evon Metsäpojat ry
* Forssan ammattikorkeakouluopiskelijat FAMKO ry
* Hämeenlinnan insinööriopiskelijat HIOP ry
* Hämeenlinnan Tradenomiopiskelijat HÄTÄ ry
* Hämeen Pinkit HÄPI ry
* Lepaan oppilaskunta LOK ry
* Mustialan Toveriliitto ry
* Riihimäen Insinööriopiskelijat RINO ry
* Hämeen ammattikorkeakoulun Valkeakosken opiskelijayhdistys HAVO
* Valkeakosken Insinööriopiskelijat VARO ry
Lähde

## Lähteet

## Aiheesta muualla
* Opiskelijakunnan kotisivu
Aikuiset

**Aikuiset** voi tarkoittaa seuraavia asioita:

* aikuisuus, ihmisen ikä- ja kehitysvaihe
* *[[Aikuiset (televisiosarja)|Aikuiset]]*, suomalainen televisiosarja
Vila Flor

**Vila Flor** on Portugalin kunta Bragançan piirissä Norten hallintoalueella. Sen pinta-ala on noin 266 neliökilometriä ja väkiluku 6&nbsp;042 (vuonna 2022). Kunnan väestötiheys on siten 22,7 asukasta neliökilometrillä.

Vila Florin pormestari on Pedro Lima. Kunnan juhlapäivä on 24. elokuuta.

## Freguesiat

* Assares e Lodões
* Benlhevai
* Candoso e Carvalho de Egas
* Freixiel
* Róios
* Samões
* Sampaio
* Santa Comba de Vilariça
* Seixo de Manhoses
* Trindade
* Valtorno e Mourão
* Vale Frechoso
* Vila Flor e Nabo
* Vilas Boas e Vilarinho das Azenhas

## Lähteet

## Aiheesta muualla

* Viralliset sivut
Konttaaminen

**Konttaaminen** on liikkumista käsien ja polvien varassa. Pikkulapset usein siirtyvät ryömimisestä konttaamiseen, jonka jälkeen oppivat kävelemään. Konttaamisessa etenemisnopeus on ryömimistä nopeampi.

Vauva oppii konttaamaan noin kahdeksan kuukauden ikäisenä. Tämä vaihe kestää useita kuukausia, kunnes lapsi oppii seisomaan ja kävelemään ensin tukea vasten ja sitten omin voimin.

Konttaaminen voi olla vauhdikasta ja se kehittää käsivarsien, jalkojen ja selän lihaksia. Siten valmistellaan kehoa myös kävelyä varten. Konttaamisen oppiminen liittyy ihmisen tasapainoaistin kehittymiseen. Tasapainoaisti kehittyy myös, kun ihminen opettelee kävelemään.

Kaikki vauvat eivät ollenkaan konttaa, vaan siirtyvät suoraan esimerkiksi ryömimisestä kävelemiseen. 

## Lähteet
Mogadouro

**Mogadouro** on Portugalin kunta Bragançan piirissä Norten hallintoalueella. Sen pinta-ala on noin 761 neliökilometriä ja väkiluku 8&nbsp;277 (vuonna 2022). Kunnan väestötiheys on siten 10,9 asukasta neliökilometrillä.

Mogadouron pormestari on sosiaalidemokraattisen puolueen António Pimentel. Kunnan juhlapäivä on 15. lokakuuta ja sen suojeluspyhimys on Mamas Kesarealainen.

## Freguesiat

* Azinhoso
* Bemposta
* Bruçó
* Brunhoso
* Brunhozinho
* Castanheira
* Castelo Branco
* Castro Vicente
* Meirinhos
* Mogadouro
* Paradela
* Penas Róias
* Peredo da Bemposta
* Remondes
* Saldanha
* Sanhoane
* São Martinho do Peso
* Soutelo
* Tó
* Travanca
* Urrós
* Vale da Madre
* Vale de Porco
* Valverde
* Ventozelo
* Vila de Ala
* Vilar de Rei
* Vilarinho dos Galegos

## Lähteet

## Aiheesta muualla

*Viralliset internetsivut
Vimioso

**Vimioso** on Portugalin kunta Bragançan piirissä Norten hallintoalueella. Sen pinta-ala on noin 482 neliökilometriä ja väkiluku 4&nbsp;144 (vuonna 2022). Kunnan väestötiheys on siten 8,6 asukasta neliökilometrillä.

Vimioson pormestari on sosiaalidemokraattisen puolueen António Martins. Kunnan juhlapäivä on 24. elokuuta.

## Freguesiat
* Algoso
* Angueira
* Argozelo
* Avelanoso
* Caçarelhos
* Campo de Víboras
* Carção
* Matela
* Pinelo
* Santulhão
* Uva
* Vale de Frades
* Vilar Seco
* Vimioso

## Lähteet

## Aiheesta muualla

* Viralliset sivut
Vinhais

**Vinhais** on Portugalin kunta Bragançan piirissä Norten hallintoalueella. Sen pinta-ala on noin 695 neliökilometriä ja väkiluku 7&nbsp;569 (vuonna 2022). Kunnan väestötiheys on siten 10,9 asukasta neliökilometrillä.

Vinhaisin pormestari on sosialistisen puolueen Luís dos Santos Fernandes. Kunnan juhlapäivä on 20. toukokuuta.

## Freguesiat

* Agrochão
* Alvaredos
* Candedo
* Celas
* Curopos
* Edral
* Edrosa
* Ervedosa
* Fresulfe
* Mofreita
* Moimenta
* Montouto
* Nunes
* Ousilhão
* Paçó
* Penhas Juntas
* Pinheiro Novo
* Quirás
* Rebordelo
* Santa Cruz
* Santalha
* São Jomil
* Sobreiró de Baixo
* Soeira
* Travanca
* Tuizelo
* Vale das Fontes
* Vale de Janeiro
* Vila Boa de Ousilhão
* Vila Verde
* Vilar de Lomba
* Vilar de Ossos
* Vilar de Peregrinos
* Vilar Seco de Lomba
* Vinhais

## Lähteet

## Aiheesta muualla

* Viralliset sivut
Päihtymys

**Päihtymys** eli **päihtymystila** on muuntunut tajunnantila, joka syntyy jotain psykoaktiivisesti vaikuttavaa ainetta eli päihdettä, kuten alkoholia, huumetta, psykedeeliä tai lääkettä käyttäessä. Myös esimerkiksi tupakalla, kahvilla ja energiajuomalla voi päihtyä.

Ihminen voi pyrkiä päihtymystilaan useista eri syistä, kuten hauskanpidon, rentoutumisen, kivunlievityksen, jaksamisen tai seurustelun vuoksi. Päihtymys muuttaa ihmisen käyttäytymistä, ja se voi päihteestä riippuen olla vaarallista ja jopa hengenvaarallista.

## Päihtymisen syitä
Päihtymisellä on tyypillisesti jokin tavoite. Ihminen voi päihtyä esimerkiksi pitääkseen hauskaa, saadakseen vaihtelua arkeen, ollakseen seurallinen, sopeutuakseen joukkoon, kapinoidakseen, ilmaistakseen vihaa, lievittääkseen fyysistä tai henkistä kipua, rentoutuakseen, tai pystyäkseen työskentelemään pitkään. Psykedeelien aiheuttamalla päihtymyksellä voidaan tavoitella esimerkiksi mystisiä kokemuksia tai terapeuttisia hyötyjä. Jotkut päätyvät päihtymystilaan riippuvuuden takia. Addiktio muuttaa aivojen toimintaa niin, että päihtymystilaa ei enää tavoitella nautinnon vaan pakonomaisen tarpeen takia.

## Vaikutukset

Eri päihteiden vaikutukset keskushermostoon ja tajuntaan voivat olla euforisoivia, piristäviä, lamauttavia tai hallusinogeenisia. Esimerkiksi alkoholipäihtymys eli humalatila vaihtelee nautitusta alkoholimäärästä riippuen. Tyypillisiä lieviä oireita ovat estojen väheneminen, iloisuus, puheliaisuus ja punehtuminen. Juomisen jatkaminen aiheuttaa puheen sammallusta, kontrollin heikkenemistä ja tajunnan menettämisen. Vakava päihtymystila voi johtaa esimerkiksi tajuttomuuteen, hypotermiaan, hengityslamaan tai sydämen toimintahäiriöihin. 

Humalatila heikentää merkittävästi arviointikykyä ja impulssikontrollia, mikä voi johtaa vaaralliseen käyttäytymiseen, väkivaltaan tai onnettomuuksiin. Päihtymystila voikin johtaa sosiaalisiin ongelmiin, kuten perheriitoihin.

## Historia
Päihtymisen halu on ollut ihmiskunnan historiassa tyypillistä käytännössä kaikissa kulttuureissa. Tutkijoiden mukaan ei ole ollut olemassa sellaisia yhteiskuntia, joissa psykoaktiivisia aineita ei olisi käytetty, lukuun ottamatta alkuperäisiä eskimokulttuureja, joissa päihdyttäviä aineita ei ollut saatavilla.

Varhaisissa yhteiskunnissa päihtymisen kautta haettiin yhteyttä jumaliin. Myöhemmin päihtymiseen alettiin suhtautua kielteisesti, ja sitä alettiin pitää moraalittomana ja synnillisenä.

Silloinkin kun päihtymys on nykyaikana hyväksyttyä, se on kuitenkin sallittua vain tietyissä tilanteissa. Esimerkiksi julkinen päihtymystila on usein laissa kiellettyä, jotta sivullisille ei koituisi haittaa päihtyneen ihmisen toiminnasta. Myös päihtyneenä auton ajaminen on laitonta.

## Lähteet
* 
### Viitteet
Belmonte (Portugali)

**Belmonte** on kunta Castelo Brancon piirissä, Portugalissa. Sen pinta-ala on 118,8 km² ja väkiluku noin 6&nbsp;900.

Belmonten nykyinen pormestari on António Dias Rocha. Kunnan juhlapäivä on 26. huhtikuuta.

Kylän tärkeimmäksi nähtävyydeksi tuli 1200-luvulla rakennettu Belmonten linna.

## Freguesiat
* Belmonte
* Caria
* Colmeal da Torre
* Ínguias
* Maçaínhas

## Lähteet

## Aiheesta muualla

* Viralliset sivut
Belmonte

**Belmonte** voi tarkoittaa seuraavia:

## Paikkoja
### Brasiliassa
* Belmonte, kunta Bahiassa
* Belmonte, kunta Santa Catarinassa

### Espanjassa
* Belmonte, kunta Cuencassa, Kastilia- La Manchassa
* Belmonte de Miranda, kunta Asturiassa
* Belmonte de Gracián, kunta Zaragozassa, Aragoniassa
* Belmonte de San José, kunta Teruelissa, Aragoniassa
* Belmonte de Tajo, kunta Madridissa
* Belmonte de Campos, kunta Palenciassa, Kastilia ja Leónissa

### Italiassa
* Belmonte Calabro, kunta Calabriassa
* Belmonte Castello, kunta Latiumssa
* Belmonte del Sannio, kunta Molisessa
* Belmonte in Sabina, kunta Latiumissa
* Belmonte Mezzagno, kaupunki Sisiliassa
* Belmonte Piceno, kunta Marchessa
* Belmonte del Sannio, kunta Piemontessa

### Portugalissa
* Belmonte, kaupunki Castelo Brancon piirissä

## Henkilöitä
* Jason Belmonte (s. 1983), australialainen keilaaja
* Juan Belmonte (1892–1962), espanjalainen härkätaistelija
* Mireia Belmonte (s. 1990), espanjalainen uimari.

## Katso myös
* Belmont
Silvermatalikko

**Silvermatalikko** (; ) on Atlantin valtameressä Dominikaanisen tasavallan pohjoispuolella sijaitseva matala vesialue. Alue muodostuu lähes veden pinnan tasolle nousevasta merenpohjasta sekä koralliriutoista. Matalikon pohjoisosassa on pintahylkynä rahtilaiva *Polyxeni*. Hylyssä saa vierailla ainoastaan hallituksen luvalla. Alueelle on vuosisatojen aikana uponnut useita aluksia, näistä tunnetuin lienee espanjalainen aarrelaiva Nuestra Señora de la Concepción, joka ajoi karille 31. lokakuuta 1641 ja upposi.

Koska Silvermatalikko on matalavetinen alue, se on myös vaaratekijä merenkulun turvallisuudelle. Alueelle suuntaavien veneilijöiden on pyydettävä lupa.

Alue kuuluu Dominikaaniseen tasavaltaan. 14. lokakuuta 1986 Dominikaanin tasavalta perusti Silver Bank Sanctuary -nimisen suojelualueen merinisäkkäille. 5. heinäkuuta 1996 Dominikaanisen tasavallan presidentti antoi määryksen suojelualueen laajentamisesta. Alue on ollut pitkään valaiden lisääntymisalue. Turistit pääsevät alueelle opastettujen kierrosten aikana seuraamaan valaita sekä muita eläimiä.

Silvermatalikon kaakkoispuolella sijaitsee Navidadmatalikko, jonka myös kuuluu Dominikaaniselle tasavallalle. Maantieteellisesti sekä Silver- että Navidadmatalikot kuin myös luoteessa sijaitseva Mouchoirmatalikko kuuluvat Bahamasaariin.

## Aiheesta muualla
*Silverbank.de
*Island Expedition
*Aquatic Adventures
*WhaleRoute.com 
*Silverbank Humpback Whales
*Áreas protegidas de la República Dominicana - Santuario de los Bancos de la Plata y de la Navidad
Turkin Grand Prix

**Turkin Grand Prix** oli Turkissa järjestetty Formula 1 -sarjan osakilpailu.

Turkin Grand Prix ajettiin İstanbul Parkin moottoriradalla. Se järjestettiin ensimmäisen kerran vuonna 2005, jolloin paalupaikalta voittoon ajoi suomalainen Kimi Räikkönen McLarenilla.

Turkin Grand Prix muistetaan ehkä parhaiten vuoden 2010 kilpailusta, jolloin Red Bull -kuljettajat Sebastian Vettel ja Mark Webber kolaroivat keskenään ja kilpailu päättyi McLarenin kaksoisvoittoon. Tilanteen jälkeen Red Bull -kuljettajat syyttelivät kolaroinnista toisiaan.

FIA päätti jättää Turkin GP:n pois kisakalenterista kaudella 2012. Kilpailu palasi kuitenkin kalenteriin vuonna 2020 koronaviruspandemian muokattua kauden kalenteria. Kilpailu joutui itse aluksi peruutetuksi maassa kasvaneen koronavirusesiintymän vuoksi kaudella , mutta kesäkuussa 2021 ilmoitettiin kilpailun ajettavan saman vuoden lokakuussa.

## Voittajat

## Lähteet
Moita

**Moita** on kunta Setúbalin piirissä, Portugalissa. Sen pinta-ala on 55 km² ja väkiluku noin 66&nbsp;000.

Moitan nykyinen pormestari on Rui Garcia. 

## Freguesiat
* Alhos Vedros
* Baixa da Banheira
* Gaio-Rosário
* Moita
* Sarilhos Pequenos
* Vale da Amoreira

## Lähteet

## Aiheesta muualla

*Viralliset sivut
Knut Faldbakken

**Knut Faldbakken** (s. 1941 Oslo, Norja) on norjalainen kirjailija. 

Faldbakken opiskeli psykologiaa Oslon yliopistossa mutta jätti opintonsa kesken ja ryhtyi toimittajaksi. Hän asui ulkomailla yhteensä kymmenen vuotta ja kertoo kokemuksistaan kirjoissaan.

Faldbakkenin esikoisteoksensa oli *Den grå regnbuen* vuonna 1967, ja seuraava romaani oli läpimurto *Sin mors hus*. Romaanien lisäksi Faldbakken on kirjoittanut näytelmiä, dekkarin ja lastenkirjan. Kirjoja on käännetty 19 kielelle ja myyty yhteensä yli kaksi miljoonaa. Viisi niistä on myös filmattu.

## Suomennetut teokset
* Viettelys (Glahn, 1986), suom. Mikko Kilpi, 1986
* Miehen päiväkirja (Adams dagbok 1985), suom. Mikko Kilpi, 1985 (Kertomus miehen elämästä avioeron jälkeen.)
* Häämatka (Bryllupsreisen 1984), suom. Juhani Koskinen, 1984
* Paha poika (Bad boy, 1990), suom. Juhani Koskinen, 1990

## Lähteet
Johannes XXI

**Johannes XXI**, syntymänimeltään **Pedro Julião**, (1215 – 20. toukokuuta 1277) oli paavina 16. syyskuuta 1276 – 20. toukokuuta 1277. Häntä edelsi Hadrianus V ja seurasi Nikolaus III. Johannes XXI tunnettiin iberialaisen syntyperänsä vuoksi myös nimellä Pedro Hispano.

Johannes XXI syntyi Lissabonissa, Portugalissa. Hän opiskeli muun muassa Pariisin yliopistossa. Vuosina 1271–1276 hän toimi paavi Gregorius X:n lääkärinä. Johannes XXI valittiin paaviksi Hadrianus V:n kuoltua 18. elokuuta 1276. Hän ehti hallita kahdeksan kuukauden ajan ennen kuolemaansa vuonna 1277.

Oikeastaan hänen nimensä olisi pitänyt olla Johannes XX, mutta hän valitsi järjestysnumeron XXI, koska halusi korjata virheen, jonka tuolloin uskottiin tapahtuneen paavien Johannes XV–XIX numeroinnissa.

## Lähteet
*

### Viitteet

## Aiheesta muualla
Fabian Society

**Fabian Society** on brittiläinen, tammikuussa 1884 perustettu sosialismiin suuntautuneiden intellektuellien muodostama liike, tavoitteenaan ”yhteiskunnan uudelleen rakentaminen korkeimpien moraaliperiaatteiden mukaisesti” (”The reconstruction of Society in accordance with the highest moral principles”) kansanvaltaisin ja rauhanomaisin keinoin. Sen aatesuuntaus tunnetaan nimellä **fabianismi**. Seura sai nimensä roomalaisen sotapäällikkö Fabius Maximuksen mukaan, joka tunnettiin varovaisesta sodankäynnistään Hannibalia vastaan ja joka sai liikanimen *Cunctator* (viivyttelijä).

Fabianistit eivät uskoneet luokkataistelun hyödyllisyyteen vaan valistukseen ja sivistykseen; vallankumouksen sijaan he kannattivat asteittaista tietä sosialismiin. Heidän visionsa sosialismista oli valtio- ja asiantuntijajohtoinen. Fabianistit olivat pääosin keskiluokkaisia intellektuelleja ja oman puolueen perustamisen sijaan he pyrkivät vaikuttamaan olemassaolevien puolueiden kautta. Vuonna 1900 Fabian Societyn jäsenet perustivat työväenpuolueen edeltäjän *Labour Representation Committeen*.

Liikkeen jäseniin kuuluivat muun muassa Sidney ja Beatrice Webb, George Bernard Shaw, Graham Wallas ja H. G. Wells. Myöhemmin mukana olivat myös Ramsay MacDonald ja Clement Attlee.

Fabian Society toimii edelleen ajatushautomona.

## Seuraajat
Yhdysvalloissa perustettiin vuonna 1895 Fabian Societyn mallin mukaan *The American Fabian League -*niminen seura*.* Sillä oli osastoja New Yorkissa, Bostonissa, Philadelphiassa, San Franciscossa ja muutamissa muissa kaupungeissa. Seura painatti kirjoitelmia ja julkaisi vähän aikaa *The American Fabian* -nimistä kuukausittain ilmestynyttä lehteä. Seuran johdossa olivat W. D. P. Bliss ja Laurence Grönlund. Toiminta jäi lyhytaikaiseksi.

## Lähteet

## Aiheesta muualla
* Fabian Societyn kotisivu . 
*
Tšernivtsin alue

**Tšernivtsin alue** (, ) on hallinnollinen alue Ukrainan länsiosassa. Tämä noin 896&nbsp;000 asukkaan alue (2021) on yhä maaseutuvaltainen,  sillä vain 43,3 prosenttia väestöstä on kaupunkilaisia.  Alueen hallinnollinen keskus ja ainoa yli 50&nbsp;000 asukkaan kaupunki on Tšernivtsi (265&nbsp;471 as., 2021).

Tšernivtsin alueen naapureina ovat lännessä Ivano-Frankivskin, pohjoisessa Ternopilin ja Hmelnytskyin sekä idässä Vinnytsjan alueet. Etelässä alue rajoittuu itäpäässä Moldovaan ja länsipäässä Romaniaan.

Alue kuuluu osittain historialliseen Bukovinan alueeseen. Tärkeimmät joet ovat Dnestr ja Prut. Ennen ensimmäistä maailmansotaa alue kuului länsiosiltaan Itävalta-Unkarille (muun muassa itäosan aiempi H'otynin piiri Venäjän keisarikunnan Bessarabian kuvernementtiin), jonka jälkeen se kuului Romaniaan ennen toista maailmansotaa.

## Hallinnollinen jako

Ukrainan korkein neuvosto päätti heinäkuussa 2020 Tšernivtsin alueen aluehallinnon toisella tasolla olevien piirien uudeksi lukumääräksi kolme. Paikallistasolla asutus keskittyi edelleen 11 kaupunkiin, 8 kaupunkityyppiseen asutusalueeseen ja 398 kylään.
Piirien perustiedot löytyvät oheisesta taulukosta. 

### Hallinnollinen jako ennen vuotta 2020
Tšernivtsin alue oli ennen Ukrainan heinäkuun 2020 alueuudistusta jaettu 11 piiriin (*raion*) ja kahteen piiriä vastaavaan keskeiseen kaupunkiin.

*Hertsan piiri
*H'otynin piiri
*Hlybokan piiri
*Kelmentsin piiri
*Kitsmanin piiri

*Novodnistrovsk
*Novoselytsjan piiri
*Putylan piiri
*Sokyrjanyn piiri

*Storožynetsin piiri
*Tšernivtsi
*Vyžnytsjan piiri
*Zastavnan piiri

## Lähteet

## Aiheesta muualla
Ralph McTell

**Ralph McTell** (syntyjään Ralph May, s. 3. joulukuuta 1944 Farnborough) on englantilainen folklaulaja, jonka ehdottomasti tunnetuin kappale on vuonna 1969 julkaistu ”Streets of London”, josta on tehty yli 200 cover-versiota. Kappale tunnetaan Suomessa myös Hectorin käännöksenä ”Kuinka voit väittää”.

Monet Ralph McTellin 1960- ja 1970-luvuilla levyttämät kappaleet ovat bluesvaikutteisia. Hänen kitaransoittotyyliinsä ovat vaikuttaneet sellaiset yhdysvaltalaiset bluesartistit kuin Blind Blake, Robert Johnson ja Blind Willie McTell. Ralph May vaihtoi sukunimensä ystävänsä ehdotuksesta McTelliksi juuri bluesvaikutteiden vuoksi.

1980-luvulla Ralph McTell kirjoitti lauluja television lastenohjelmiin ja myös esiintyi lastenohjelmissa. 

Lokakuussa 2009 McTell sai Britannian parlamentin All Party Folk Music Group -palkinnon pitkästä elämäntyöstä folkmusiikin parissa. Tämä palkinto on myönnetty vain kahdelle artistille, toinen on Tom Paxton.

## Aiheesta muualla
* Ralph McTellin virallinen kotisivu
Carlos Paredes

**Carlos Paredes** (16. helmikuuta 1925 Coimbra – 23. heinäkuuta 2004 Lissabon) oli portugalilainen fado-kitaristi ja säveltäjä.

Paredes syntyi Coimbrassa kitaristi Artur Paredesin poikana. Hän aloitti kitaransoiton nelivuotiaana. Hänen ensimmäinen albuminsa oli 1969-1970 äänitetty *Guitarra Portuguesa*. Paredes myös kirjoitti lauluja muun muassa Amália Rodriguesille ja sävelsi elokuvamusiikkia. Viimeisten yhdentoista elinvuotensa aikana hän ei sairauden vuoksi kyennyt soittamaan kitaraa. Hän kuoli vuonna 2004. 

Paredes oli kommunistipuolueen jäsen ja joutui 1950-1960-luvuilla vangituksi Portugalin hallituksen vastustamisesta.
Lourinhã

**Lourinhã** on kunta Lissabonin piirissä, Portugalissa. Sen pinta-ala on 147,2 km² ja väkiluku noin 25&nbsp;700. Lourinhãn nykyinen pormestari on João Duarte Carvalho. Kunnan juhlapäivä on 24. kesäkuuta. Alueella käytiin 21. elokuuta 1808 Napoleonin sotien Vimeiron taistelu brittien ja ranskalaisten välillä. 

## Freguesiat
*Lourinhã e Atalaia
*Miragaia e Marteleira
*Moita dos Ferreiros
*Reguengo Grande
*Ribamar
*Santa Bárbara
*São Bartolomeu dos Galegos e Moledo
*Vimeiro

## Lähteet

## Aiheesta muualla

* Viralliset sivut
Cadaval

**Cadaval** on Portugalin kunta Lissabonin piirissä Centron alueella. Sen pinta-ala on noin 175 neliökilometriä ja väkiluku 14&nbsp;711 (vuonna 2024). Kunnan väestötiheys on siten 84 asukasta neliökilometrillä.

Cadavalin pormestari on Ricardo Pinteus. Kunnan juhlapäivä on 13. tammikuuta.

## Freguesiat
* Alguber
* Cadaval
* Cercal
* Figueiros
* Lamas
* Painho
* Peral
* Pêro Moniz
* Vermelha
* Vilar

## Lähteet

## Aiheesta muualla

* Kunnan internetsivut
Carlos Gamarra

**Carlos Alberto Gamarra Pavon** (s. 17. helmikuuta 1971 Ypacarai, Paraguay) on paraguaylainen jalkapalloilija. Gamarra on yksi kokeneimmista paraguaylaisista jalkapalloilijoista. Hän on pelannut 110 maaottelua ja toiminut Paraguayn maajoukkueen kapteenina.

Gamarra aloitti ammattilaisuransa kotimaassaan Cerro Porteñon joukkueessa vuonna 1991. Seuraavalla kaudella hän voitti Paraguayn mestaruuden ja hänen taidoistaan kiinnostuttiin muuallakin. Argentiinalainen Independiente osti hänet seuraavaksi kaudeksi, mutta Gamarra siirtyi hyvin nopean visiitin jälkeen takaisin kotimaahansa. Tämän kauden jälkeen hän pelasi myös ensimmäisen maaottelunsa Boliviaa vastaan. Paraguay kuitenkin hävisi ottelun.

Vuonna 1995 Gamarra vaihtoi jälleen joukkuetta. Tällä kertaa suuntana oli Internacional, joka on yksi brasilialaisista huippuseuroista. Hänen uransa sai uuden sykäyksen Brasiliassa ja vuosina 1997 ja 1998 ABC Color -lehti nimesi hänet Paraguayn parhaaksi jalkapalloilijaksi. Seuraavaksi Gamarra siirtyi portugalilaiseen SL Benficaan, kunnes palasi takaisin Brasiliaan, jälleen yhteen suurseuraan SC Corinthiansiin.

Suurimman kunnianosoituksen Gamarra sai vuoden 1998 MM-kilpailuissa, kun FIFA valitsi hänet kisojen tähtikentälliseen. Myös eurooppalaiset suurseurat kiinnostuivat Gamarrasta ja kauden 1999 päätteeksi hän siirtyi espanjalaiseen Atlético Madridiin. Hänen uransa Espanjassa jäi kuitenkin lyhyeksi ja hän siirtyi jälleen Brasiliaan. Kreikkalainen AEK kiinnostui hänestä ja Gamarra suuntasi ateenalaisseuraan. Kreikassa tulikin menestystä ja Gamarra saavutti Kreikan Cupin voiton.

Vuoden 2002 MM-kilpailuiden aikana Gamarra jälleen vakuutti suuret eurooppalaisseurat. Yksi Euroopan huippuseuroista, italialainen Inter kiinnostui hänestä ja siirto varmistui vielä saman vuoden aikana. Heti ensimmäisellä kaudellaan hän teki voittomaalin Pirelli Cupissa, jonka finaalissa Inter voitti AS Roman 2-1.

Vuoden 2004 olympialaisissa Gamarra toimi Paraguayn kapteenina, kun joukkue voitti hopeaa häviten finaalissa Argentiinalle 1-0. Saksan MM-kisoissa 2006 Gamarra teki oman maalin alkusarjan ottelussa, jonka Paraguay hävisi Englannille 1-0. Gamarran seurana oli tuolloin brasilialainen Palmeiras.

Gamarra pelasi 110 maaottelua ja teki niissä 12 maalia vuosina 1993–2006.

## Lähteet
Sidónio Pais

**Sidónio Bernandino Cardoso da Silva Pais** (1. toukokuuta 1872 Coimbra – 14. joulukuuta 1918 Lissabon) oli portugalilainen poliitikko. Hän toimi maansa pääministerinä 1917–1918 ja presidenttinä huhtikuusta 1918 kuolemaansa.

Pais pääsi parlamentin jäseneksi 1911, ja pian hän toimi lyhyen aikaa maansa talousministerinä. Vuosina 1912–1916 hän oli suurlähettiläänä Berliinissä. 5. joulukuuta 1917 hän nousi johtamansa vallankaappauksen avulla Portugalin pääministeriksi. Hänet valittiin presidentiksi vaaleilla 28. huhtikuuta 1918.

Pais selvisi presidenttiytensä aikana yhdestä murhayrityksestä, mutta hänet ammuttiin kuoliaaksi Lissabonissa 14. joulukuuta 1918.
Khevi

**Khevi** (, ’rotko’) on pieni historiallis-maantieteellinen alue Georgian koillisosassa. Se kuuluu nykyään Mtskheta-Mtianetin hallintoalueen Qazbegin piirikuntaan. Khevi sijaitsee Suur-Kaukasuksen pohjoisrinteillä Tergi- eli Terekjoen varrella. Alueelle johtaa etelästä Kaukasuksen ylittävä Georgian sotilastie. 

Khevin maisemaa hallitsevat alppiniityt, vuorisolat ja vesiputoukset, sekä Kazbek-vuori (paikallisesti tunnettu nimellä *Mkinvartsveri*, ”jään peittämä”), 5&nbsp;047 metriä korkea nukkuva tulivuori. Alue on suosittu matkailukohde. Tärkeitä kulttuurikohteita Khevissä ovat Gergetin pyhän kolminaisuuden kirkko (1300-luku), Garbanin kirkko (800–900-luvut), Sionin basilika (800-luku), Betlemin luostari (800–900-luvut) ja Snon linnoitus (1500-luku).

Provinssin nimi, ”rotko”, tulee vanhalta Tsanarian alueelta, joka tunnetaan georgialaisissa kronikoissa nimellä *Tsanaretis khevi*, Tsanarin rotko. Khveiläiset ovat etnisiä georgialaisia, joita kutsutaan moskheveiksi. Heidän historiansa, perinteensä ja tapansa muistuttavat suuresti muiden Itä-Georgian vuoristoalueiden asukkaiden tapoja. Kheviläiset ovat perinteisesti eläneet patriarkaalisissa yhteisöissä, joita hallitsi *khevisberi* (”rotkon vanhin”), joka toimi tuomarina, pappina ja sotilasjohtajana. 

Khevi on ollut pitkään strategisesti tärkeä alue läheisen Darialin solan vuoksi, sillä se yhdistää Pohjois-Kaukasuksen Transkaukasiaan Georgian sotilastien kautta. 1600-luvun lopusta vuoteen 1743 Khvein vuoristoyhteisöjen katsottiin kuuluvan Georgian kruunulle, ja alue laitettiin puoliautonomisen Aragvin ruhtinaskunnan hallintaan. Kheviläisten ankara vastarinta Aragvi-hallitsijoita kohtaan on heijastunut paitsi alueen kansankulttuuriin myös klassiseen georgialaiseen kirjallisuuteen. Venäjän keisarikunnan tuloa Georgiaan (1801) ei katsottu Khevissä hyvällä, ja paikalliset järjestivät vuonna 1804 kapinan, jonka Venäjän armeija kuitenkin kukisti. Kheviläiset onnistuivat kuitenkin säilyttämään keskiaikaisen elämäntapansa suhteellisen pitkään neuvostokaudelle asti. 

## Katso myös
*Khevsureti
*Tušeti

## Lähteet

## Aiheesta muualla
LPC (ohjelmointikieli)

**LPC** on olio-perustainen ohjelmointikieli, joka on johdettu C-kielestä. Kielen kehitti ruotsalainen Lars Pensjö helpottaakseen LPMudien peliympäristöjen rakentamista. LPC:stä on puolestaan kehitetty Pike-ohjelmointikieli, jota käytetään monissa Internet-palvelimissa, multimediasovelluksissa ja erilaisissa ylläpitotehtävissä. Lyhenne LPC tulee sanoista "Lars Pensjö C".

Java-ohjelmointikielen tavoin LPC:ssä melkein kaikki ovat olioita, mutta toisin kuin Javassa LPC:ssä ei ole ollenkaan luokkarakennetta. Sen sijaan LPC:n oliot ovat "herraolioita". Näitä voidaan käsitellä lähes kuin Javan luokkia.

## Aiheesta muualla
* LPC:n perusteet, vuodelta 1993
Zaporižžjan alue

**Zaporižžjan alue** ( tai ) on hallinnollinen alue Ukrainan kaakkoisosassa Dneprin ja Asovanmeren välillä. Noin 1,67 miljoonan asukkaan alueen hallinnollinen keskus on Zaporižžjan kaupunki (722&nbsp;713 as., 2021).

Aluetta rajaa lännessä Hersonin, pohjoisessa Dnipropetrovskin ja idässä Donetskin alue sekä etelässä on Asovanmeri. Zaporižžjan alue on tärkeä Ukrainan teollisuus- ja maatalousalue.

## Väestö
Vuoden 2021 alussa Zaporižžjan alueen väkiluvuksi arvioitiin 1&nbsp;666&nbsp;515 henkeä, joka oli 4,0 prosenttia vapaan Ukrainan väestöstä. Vuonna 2014 alkoi Venäjän miehitys Krimin niemimaalla, ja Venäjän tukemat nukkehallinnot ottivat osia kahdesta Ukrainan itäisestä alueesta tilapäiseen hallintaansa; näillä kolmella alueella asui yli viisi prosenttia Ukrainan väestöstä, jota väestöosuutta ei ole luettu edellä vapaaseen Ukrainaan kuuluvaksi. Zaporižžjan alueen asukkaista 77,5 prosenttia oli kaupunkilaisia.

Alueen väkiluvultaan suurimmat kaupungit ovat (2021): Zaporižžja (722&nbsp;713 as.), Melitopol (150&nbsp;768 as.), Berdjansk (107&nbsp;928 as.), Enerhodar (52&nbsp;887 as.) ja Tokmak (30&nbsp;132 as.). Yli 10&nbsp;000 asukkaan kaupunkeja tai kaupunkityyppisiä taajamia (ktt) ovat lisäksi Polohy (18&nbsp;396 as.), Dniprorudne (18&nbsp;036 as.), Vilnjansk (14&nbsp;583 as.), Orih’iv (14&nbsp;136 as.), Huljaipole (13&nbsp;070 as.), Vasylivka (12&nbsp;771 as.), Kamjanka-Dniprovska (12&nbsp;332 as.), Myh’ailivka (ktt, 11&nbsp;694 as.) ja Prymorsk (11&nbsp;397 as.).

## Hallinnollinen jako

Vuoden 2020 aluehallinnollisessa uudistuksessa Zaporižžjan alueen piirien määrä pudotettiin viiteen. Paikallistasolla eli aluehallinnon kolmannella tasolla piirit jakautuivat edelleen hromadoihin (kuntiin), joita oli alueella yhteensä 67 kappaletta. Piireissä sijaitsee 9 kaupunkia (joissa on 7 kaupunkipiiriä), 22 kaupunkityyppistä taajama (taajamatyyppi oli olemassa tammikuuhun 2024 asti) ja 914 kylää. Oheisessa taulukossa on esitetty piirien perustietoja:

## Historiaa

### Venäjän hyökkäyssodan aika (2022–)
 
Venäjän hyökkäyssodan aikana (2022–) Venäjä miehitti Zaporižžjan alueen eteläosat.

## Lähteet

## Aiheesta muualla
Islantilaiset

**Islantilaiset** on pääasiallisesti Islannissa asuva kansa. Islantilaiset polveutuvat viikingeistä. Heitä arvioidaan olevan suunnilleen 450&nbsp;000. Islannin ohella heitä asuu Pohjois-Amerikassa ja noin 15 000 henkeä Tanskassa. Islantilaisten äidinkieli on islanti, joka on pohjoisgermaaninen kieli. Uskonnoltaan islantilaiset ovat pääosin luterilaisia.

## Islannista
Islantilaisilla on ollut myrskyisä menneisyys. Islannin saaren kehittyminen on ollut sen historian aikana hidasta johtuen saarta hallinneiden valtioiden vähäisestä kiinnostuksesta sitä kohtaan. Islantia ovat hallinneet 1200-luvun jälkeen vuoron perään Norja, Tanska-Norja ja Tanska. Näiden valtakautena Islannin yhteydet ulkomaailmaan olivat hyvin vähäiset.

## Katso myös
* Islannin asutushistoria
* Islannin kulttuuri
* Islannin vapaavaltio

## Lähteet

## Aiheesta muualla
Quinta do Bill

**Quinta do Bill** on portugalilainen folk rock -yhtye. Se perustettiin lähellä Tomaria 1987. 

Quinta do Billin alkuperäiset jäsenet olivat Carlos Moisés, Rui Dias ja Paulo Bizarro. 

## Diskografia
* *Sem rumo*
* *Filhos da nação*
* *Trilho do sol*
* *Dias de cumplicidade*
* *Best of*
* *Nómadas*
* *Ao Vivo Tour 2003*

## Aiheesta muualla
* Viralliset sivut
Ryömiminen

**Ryömiminen** on liikkumista raajojen avulla mahallaan maaten. Se on tavallisesti lapsen ensimmäinen liikkumistapa, kunnes tämä oppii konttaamaan ja myöhemmin kävelemään. 

Vauva oppii ryömimään noin kuuden kuukauden ikäisenä. Hän kiskoo itseään eteenpäin käsin ja jaloilla pitäen vatsansa alustassa kiinni. 

Ryömiminen on myös etenemismuoto, jonka tarkoituksena on liikkua huomaamattomasti, mm. jalkaväkimies sotavoimissa.

## Lähteet
Merinahkakilpikonna

**Merinahkakilpikonna** (*Dermochelys coriacea*) on nahkakilpikonnien heimon (Dermochelyidae) ainoa jäljellä oleva laji. Nahkakilpikonnat ja merikilpikonnat (Cheloniidae) kuuluvat samaan Chelonioidea-yläheimoon, ja ne ovat ainoat elossa olevat meressä elävät kilpikonnat. Merinahkakilpikonna on vaarantunut. Merinahkakilpikonna voi nopean aineenvaihduntansa ansiosta pitää ruumiinlämpönsä jopa 18 astetta ympäröivän veden lämpötilaa ylempänä, kun muut kilpikonnat ovat matelijoina vaihtolämpöisiä.

## Koko ja ulkonäkö

Merinahkakilpikonna on suurin nykyisistä kilpikonnalajeista. Naaras on 160 senttiä pitkä ja painaa 300–600 kiloa, koiras on isompi, jopa 250 senttiä pitkä ja voi painaa jopa yli 900 kiloa. Merinahkakilpikonnan selkäkilpi koostuu pienten luulevyjen mosaiikista, jota peittää nahkamainen iho. Selkäkilpi ei ole kiinnittynyt selkärankaan tai kylkiluihin kuten varsinaisilla merikilpikonnilla. Vatsakilvessä on neljä luusauvaa, jotka muodostavat soikean kehän. Merinahkakilpikonnan selässä kulkee seitsemän pykälikästä pitkittäisharjannetta, mistä laji onkin helppo tunnistaa. Selkäkilven pohjaväritys on mustahko, ja sitä kirjovat tiheässä olevat valkeahkot ja vaaleanpunertavat täplät. Vatsapuoli on valkoinen ja mustapilkkuinen. Merinahkakilpikonnan eturaajat ovat pitkät.

## Levinneisyys ja elinympäristö
Merinahkakilpikonna on maailman laajimmalle levinnein matelijalaji, ja sitä tavataan trooppisista meristä aina subarktisiin meriin. Pesimäaikaa lukuun ottamatta merinahkakilpikonnat elävät avomerellä Atlantilla, Intian valtameressä sekä Tyynellämerellä.

## Elintavat

Merinahkakilpikonnat ovat maailman syvimmälle sukeltavia matelijoita. Eräs yksilö sukelsi 1230 metrin syvyyten.

### Ravinto
Merinahkakilpikonnat syövät lähes yksinomaan meduusoja. Yksi ainoa yksilö voi syödä jopa 200 litran edestä meduusoja päivittäin. Aikuisilla merinahkakilpikonnilla ei ole luontaisia vihollisia, mutta noin 90% merinahkakilpikonnista kuolee kuoriutumispäivänään, sillä monet linnut, maapetoeläimet ja petokalat syövät vastakuoriutuneita poikasia.

### Lisääntyminen
Merinahkakilpikonnien tärkeimmät pesimäalueet ovat Surinamessa, Ranskan Guyanassa, Meksikossa, Costa Ricassa ja Gabonissa. Nicaraguassa, Panamassa ja Guatemalassa on myös pesimärantoja. Ne ilmaantuvat näille rannoille yleensä öisin, kaivavat pienen kuopan hiekkaan ja munivat sinne 50-160 pyöreää munaa. Ennen palaamistaan takaisin mereen kilpikonnat peittävät munat. Reilun kahden kuukauden kuluttua poikaset kuoriutuvat ja pyrkivät heti veteen.

## Ääninäyte
* 

## Lähteet

## Aiheesta muualla
* WWF
Jay DeMerit

**Jay DeMerit** (s. 4. joulukuuta 1979 Green Bay, Wisconsin, Yhdysvallat) on yhdysvaltalainen jalkapalloilija, joka pelasi usean vuoden ajan muun muassa Englannin Valioliigassakin pelanneen Watfordin joukkueessa.

DeMerit aloitti uransa lukiotasolla Yhdysvalloissa ja harrasti myös koripalloa ja yleisurheilua. Sitten hän pelasi NCAA-yliopistosarjassa University of Illinois at Chicagon joukkueessa. Ura jatkui Chicago Fire reservijoukkueessa ja sieltä hän siirtyi Englantiin. Northwood FC:n kautta hän päätyi koeajalle Watfordiin, josta hänelle tarjottiin kolmen vuoden sopimus.

21. toukokuuta 2006 Demerit teki voittomaalin Valioliigan nousukarsintojen finaalissa, ja hänet valittiin ottelun parhaaksi pelaajaksi. Maali varmisti Watfordin nousun Valioliigaan.

DeMerit pelasi Yhdysvaltain maajoukkueessa 25 ottelua vuosina 2007–2011.

## Lähteet
Mount Tarawera

**Mount Tarawera** on 1 111 metriä korkea tulivuori Uuden-Seelannin Pohjoissaarella 24 kilometriä Rotoruan kaupungista kaakkoon.  Tulivuoren kraatteri on 6 kilometriä pitkä koillis-kaakkoissuuntainen halkeama. Huomattavimmat huiput ovat Tarawera Peak ja Wahanga Peak. Tulivuori purkautui viimeksi vuonna 10. kesäkuuta 1886.

Tulivuorta ympäröi sarja pieniä järviä, joista moni syntyi tai suuresti muuttui vuoden 1886 purkauksessa. Näitä järviä ovat mm. Tarawera, Rotomahana, Rerewhakaaitu, Okataina, Okareka, Tikitapu (Blue Lake) ja Rotokakahi (Green Lake). Tarawerajoki virtaa Tarawerajärvestä koilliseen vuoren pohjoissivustaa pitkin.

## Vuoden 1886 purkaus

Juuri puolenyön jälkeen 10. kesäkuuta 1886 aamulla sarja pieniä maanjäristyksiä vavisutti Rotoruan aluetta. Kello 1:30 aamulla tapahtui suurempi maanjäristys mitä seurasi purkauksen ääni. Kello 2:30 mennessä aamulla Mount Taraweran kolme vuorenhuippua olivat purkautuneet syösten kolme toisistaan erottuvaa savu- ja tuhkapatsasta tuhansien metrien korkeuteen taivaalle. Kello 3:30 aamulla Rotomahanajärven pohja purkautui räjähdysmäisesti. Purkaus kuultiin Blenheimissa asti ja tuhkapilven vaikutuksia havaittiin ilmassa etelässä aina Christchurchissa asti, yli 800 kilometrin päässä. Aucklandissa jotkut kuvittelivat tulivuorenpurkauksen ääntä ja välähtelevää taivasta venäläisten sotalaivojen hyökkäykseksi.

Tulivuorenpurkauksen uskotaan surmanneen yli 120 henkeä ja se mm. hautasi alleen maorikylä Te Wairoan. Usean tulivuorta ympäröivän järven muoto muuttui purkauksessa suuresti. Purkaus tuhosi myös Uuden-Seelannin tärkeimmän turistikohteen, luonnon kahdeksantena ihmeenä pidetyn Tarawerajärvellä sijainneen *Pink and White Terraces*in.

Purkauksen legendoihin liittyy myös aavekanootti. Yhdeksän päivää ennen purkausta Terracesista palaava turisteja täynnä oleva alus näki heitä lähestyvän sotakanootilta näyttävän veneen joka katosi näkyvistä muutaman sadan metrin päässä.

## Lähteet

## Aiheesta muualla
* Rotoruan museon sivusto - mm. Taraweran purkauksen näyttely. 
* Anheizen, purkaukselle omistettu sivusto 
* Vuoden 1886 purkaus
V3-tykki

**V3-supertykki** (, ”korkeapainepumppu”), *Tausendfüßler* (”tuhatjalkainen”), *fleißiges Lieschen* ("ahkeraliisa") tai *Englandkanone*) oli yksi natsi-Saksan toisessa maailmansodassa kehittelemistä ”kostoaseista” (*Vergeltungswaffe*), joita kehitettiin Ison-Britannian ja varsinkin Lontoon pommittamiseen. Kostoaseista tunnetuimmat olivat V1- ja V2-ohjukset. V3 jäi vähemmälle huomiolle, sillä se ei ikinä valmistunut. V3 ei ollut ohjus, vaan iso maanalainen liitukallioiden luoliin rakennettu tykkikompleksi Mimoyecquesissa, Ranskassa. Joissakin lähteissä väitetään (virheellisesti) V3:n olevan sama kuin Wasserfall-ilmatorjuntaohjus. Tykkien kantama olisi käytettäessä ollut luultavasti noin 150 kilometriä.

## Historia

Aseen suunnitteli August Coenders. Adolf Hitlerin hyväksynnällä projekti käynnistyi. Valmiiksi tullessaan tykit olisivat todennäköisesti olleet tehokkaimpia V-sarjan aseita.

Liittoutuneet saivat kuitenkin vihiä aseesta ja useiden yritysten jälkeen 6. heinäkuuta 1944 brittiläiset 617. laivueen Avro Lancaster -koneet pommittivat tykit hajalle Tallboy-pommeilla. Projektia ei enää laajamittaisesti käynnistetty uudelleen.

Pommituksen jälkeen V3-ohjelmaa ei kuitenkaan täydellisesti hyllytetty, vaan kaksi pienempää nuolitykkiä rakennettiin Lampadeniin, Saksaan. 30. joulukuuta 1944 – 22. helmikuuta 1945 niillä ammuttiin noin 183 ammusta Luxemburgiin. Ne tappoivat 10 siviiliä ja haavoittivat 35:a. Pian viimeisen laukauksen jälkeen yhdysvaltalaiset joukot valtasivat tykkiasemat.

## Tekniikka
V3-tykkikompleksiin oli sijoitettu viisi nuoliammuksia ampuvaa supertykkipatteria. Tykit olivat saksalaisten suurimpia tykkejä. Yhden V3:n putken pituus oli 120 metriä. Tykit olivat paikalleen juntattuja, joten niitä ei voinut suunnata mihinkään erityiseen kohteeseen. Tykkejä olisikin käytetty Lontoon pommittamiseen, jolloin aseen epätarkkuuden vuoksi ammusten suuri hajoama olisi poistanut suuntautumattomuuden aiheuttamat ongelmat. Aseen suuri epätarkkuus teki siitä kelvottoman muuhun kuin terroripommitukseen.

## Lähteet
* 
* Guinness World Records 2003 (ennätys: Suurin tykin kantama)

## Aiheesta muualla

* Artikkeli V3-tykistä
* Encyclopedia Astronautica
Lloyd Banks

**Christopher Charles Lloyd** (s. 30. huhtikuuta 1982 New Carrollton, Maryland), taiteilijanimeltään **Lloyd Banks**, on yhdysvaltalainen rap-muusikko ja G-Unit -hip-hop-ryhmän jäsen.

New Yorkin ghetoissa Queensissa kasvanut MC löi itsensä läpi G-Unitin *[[Beg for Mercy]]* -albumin ja oman soolodebyytin *The Hunger for More* voimalla. Lloyd Banksin omat hitit kuten "On Fire" ja "I'm So Fly" ovat valloittaneet monien rap-kuuntelijoiden sydämiä ympäri maailman.

Lloyd Banksin vuonna 2006 julkaisema albumi ''Rotten Apple'' ei menestynyt yhtä hyvin kuin platinamyynteihin yltänyt edeltäjänsä. Ensimmäisellä viikollaan Yhdysvalloissa se myi 143 000 kappaletta. Albumia on tähän mennessä myyty noin 279 000 kappaletta. Uuden albumin heikko menestys oli yllätys. Albumilla vieraili kuuluisia nimiä kuten 50 Cent, Mobb Deepista tuttu Prodigy ja G-Unitista tuttu Tony Yayo. Eminem jopa tuotti albumiin pari kappaletta. Tästä kaikesta huolimatta albumi menestyi varsin heikosti, kun albumin ensimmäiseksi singleksi tarkoitettu 50 Centin tähdittämä "Hands Up" ei saanutkaan toivottua soittoa sen koommin MTV:llä, BET-kanavalla kuin radiossakaan. Myöskään Keri Hilsonin tähdittämä "Help" ei saanut toivottua menestystä ja näin ollen albumi jäi suurelta yleisöltä lähes huomaamatta.

## Julkaisut
### Albumit
**[[Hunger For More|''Hunger For More'']]**
* Julkaistu: Kesäkuussa 2004
* Levymerkki: G-Unit/Interscope
* Singlet: On Fire, I'm So Fly & Karma

**[[Rotten Apple|''Rotten Apple'']]**
* Julkaistu: Lokakuussa 2006
* Levymerkki: G-Unit/Interscope
* Singlet: The Cake, Hands Up, Help & Iceman

**[[H.F.M. 2 (The Hunger for More)|''H.F.M. 2 (The Hunger for More)'']]**
* Julkaistu: Marraskuussa 2010
* Levymerkki: G-Unit/EMI
* Singlet: Beamer, Benz, or Bentley, Any Girl, Start It Up, I Don't Deserve You & So Forgetful

## Lähteet
Georgian pääministeri

**[[Georgia]]n [[pääministeri]]** johtaa Georgian hallitusta.

Pääministerin kuukausipalkka on 13 000 laria.

## Historia
Pääministerin virka perustettiin Georgiassa ensimmäiseksi vuonna 1918 Georgian demokraattisen tasavallan syntymisen myötä, mutta virka lakkautettiin Georgian tultua osaksi Neuvostoliittoa. Itsenäistymisen yhteydessä 1990-luvun alussa virka otettiin uudelleen käyttöön. 8. joulukuuta 1995 &ndash; 17. helmikuuta 2004 virka tunnettiin nimellä "valtioministeri".

Vuoden 2004 lisäys perustuslakiin loi pääministerin viran uudelleen: pääministeri johtaa hallitusta ja sen ministeriöitä, paitsi puolustusministeriötä ja valtion turvallisuusministeriötä, joiden johdossa on presidentti. Hallitus nauttii presidentin luottamusta. Georgia on semipresidentiaalinen valtio.

Vuoden 2010 muutos perustuslakiin pienensi presidentin valtaa ja kasvatti pääministerin ja parlamentin valtaa edelleen.

## Luettelo pääministereistä

## Lähteet
Kukkaiskieli

**Kukkaiskieli** oli 1800-luvun loppupuolella tapa välittää salattuja viestejä seurusteluikäisten välillä. Siinä tiettyihin kukkiin liitettiin tiettyjä ominaisuuksia ja tunteita. Näitä assosiaatioita julkaistiin pieninä kirjasina viktoriaanisen ajan Britanniassa, Ranskassa ja Yhdysvalloissa. Kukka- ja kirjakauppiaat levittävät sanastoja edelleen. Kukkien ja tunteiden yhdistäminen on yhdistelmä kansanperinnettä, mytologiaa, uskontoa ja kasvin fyysisiä ominaisuuksia.

Persian ja turkin kieliä on käytetty lähteenä osaan assosiaatioista. Lady Mary Wortley Montagun matkakirjeet Turkista julkaistiin vuonna 1763. Ne ja Aubry de Mottrayen kuvaus matkastaan Turkissa maanpaossa olleen Kaarle XII:n hoviin 1727 toivat Länsi-Eurooppaan kuvauksia kukkaiskielestä.  

Iso osa kukkaiskielestä on unohtunut, mutta edelleen tummanpunaisilla ruusuilla ilmaistaan intohimoista rakkautta, keltaisilla ystävyyttä ja platonista rakkautta, ja siniset ja valkeat kukat, etenkin kallat, neilikat ja iirikset, liitetään kuolemaan ja surunvalitteluihin.

## Kirjallisuutta
* *Uutukainen kukkaiskieli*, 1888
* Ahlman, F: *Kukkain värit viestintävälineenä*, 1903
* Lempiäinen, Pentti: *Sano se kukkasin*, 1979

## Aiheesta muualla
* Literary Calligraphy Historiaa
* blogi Esimerkkejä kukkaiskielestä
* Clareflorist Esimerkkejä kukkaiskielestä
*Flower Meanings  Luettelo kukkaviesteistä 
*
Jules Rimet -pokaali

**Jules Rimet -pokaali** () toimi jalkapallon maailmanmestaruuskilpailujen voittajajoukkueelle myönnettynä pokaalina kisahistorian alusta aina vuoden 1970 kisoihin saakka.

Pokaalin suunnitteli ranskalainen kuvanveistäjä Abel Lafleur. Se on 35 senttimetriä korkea ja painaa 3,8 kilogrammaa. Se on tehty kullatusta hopeasta ja sen jalustassa on kultaiset laatat, joihin on kaiverrettu voittajamaiden nimet. Pokaalissa on kuvattu antiikin kreikkalainen voiton jumalatar Nike kannattelemassa kahdeksankulmaista maljaa.

Pokaali varastettiin vuonna 1983, eikä sitä ole löydetty.

## Historia
Pokaalin alkuperäinen nimi oli ”Victory”, mutta se tunnettiin yleisesti nimellä ”World Cup” tai ranskaksi ”Coupe du Monde”. Nykyisen nimensä se sai vuonna 1946 Jules Rimet’n, FIFAn puheenjohtajan kunniaksi – MM-kisat alkoivat vuonna 1929 Rimet’n toiminnan seurauksena.

Toisen maailmansodan aikana italialainen FIFAn varapuheenjohtaja Ottorino Barassi piilotteli pokaalia kenkälaatikossa sänkynsä alla piilossa saksalaisilta. Vuoden 1966 kisojen kynnyksellä se varastettiin, mutta Pickles-niminen koira löysi sen puistosta Lontoosta. Englannin jalkapalloliitto kuitenkin valmistutti salaa pokaalista kopion, jota oli määrä käyttää juhlissa. Vuonna 1997 kopio myytiin huutokaupassa, jossa FIFA osti pokaalin 245&nbsp;000 punnalla ja pani sen näytteille Englannin jalkapallomuseoon Prestoniin.

Vuoden 1970 MM-kisoissa Meksikossa Brasilian jalkapallomaajoukkue voitti kolmannen maailmanmestaruutensa ja sai pokaalin tämän johdosta itselleen. Vuonna 1983 pokaali varastettiin Rio de Janeirosta ja se on yhä kateissa. Monet uskovat, että pokaali sulatettiin myytäväksi kultana. Brasilian jalkapalloliitto on valmistuttanut pokaalista itselleen kopion.

## Voittajat

* 1930 
* 1934 
* 1938 
* 1950 
* 1954 
* 1958 
* 1962 
* 1966 
* 1970 

## Katso myös

* FIFA World Cup -pokaali

## Lähteet

*National Soccer Hall of Fame: Jules Rimet Cup  (arkistoitu versio)
*Financial Times: Solid gold mystery awaits the final whistle
Indoarjalaiset kielet

**Indoarjalaiset kielet** ovat indoeurooppalaisten kielten indoiranilaiseen haaraan kuuluva kieliryhmä. Indoarjalaiset kielet jakautuvat kronologisesti kolmeen ryhmään:
# muinaisindoarja, käytännössä Rigvedan ja muun Veda-kirjallisuuden kieli sekä klassillinen sanskrit.  
# keski-indoarja, jonka kirjallinen muoto on pāli.  
# nykyindoarja, joita on yli 200.  

Indoarjalaisia kieliä puhuu yhteensä noin 800 miljoonaa ihmistä lähinnä Intiassa, Bangladeshissa, Pakistanissa, Nepalissa ja Sri Lankassa. Suurimmat kielet ovat hindi ja urdu (yhteensä n. 320 miljoonaa puhujaa), bengali (n. 200 miljoonaa), pandžabi (n. 100 miljoonaa) ja marathi (n. 70 miljoonaa).

## Lähteet
Paula Rego

**Paula Figueiroa Rego** (1935, Lissabon – 8. kesäkuuta 2022, Lontoo) oli portugalilainen, myöhemmin Englantiin muuttanut taidemaalari, kuvittaja ja taidegraafikko.

Rego syntyi Lissabonissa ja aloitti opintonsa Carcavelosissa, Cascaisissa. Myöhemmin hän jatkoi niitä Lontoon Slade School of Artissa. Lontoossa hän tutustui myös taiteilija Victor Willingiin, jonka kanssa hän myöhemmin meni naimisiin. Willing kuoli MS-tautiin 1988. Vuonna 1989 Rego oli ehdolla Turner-palkinnon saajaksi. 

Rego nousi kuuluisuuteen Portugalissa puoliabstrakteilla maalauksilla, joihin joskus kuului kollaasinomaisesti osia hänen omista piirustuksistaan. 1970-luvun lopulla hän siirtyi kollaasista piirtämään suoraan paperille tai akryylille. Tyyli muistutti sarjakuvaa, ja esittävät kuvat kertoivat omia tarinoitaan sen sijaan että olisivat kuvittaneet jotain tekstin kohtaa. 1986 hän siirtyi naturalistiseen tyyliin kuvaamaan aiheita, joissa oli yksittäinen valonlähde, usein sisätiloissa. Regon grafiikka koostuu useimmiten etsatuista viivoista ja akvatintalla luoduista pinnoista.

Asteroidi 6015 Paularego on nimetty hänen mukaansa.

## Lähteet

## Aiheesta muualla
* Paula Rego's private world (haastattelu) The Independent, 2013.